УВАЖАЕМИ КОЛЕГИ,

Приложено Ви изпращам информация за Международната програма за сътрудничество на адвокати за 2018 г., която Немската Фондация за международно правно сътрудничество (IRZ) ще организира в сътрудничество с Немската федерална адвокатура (Bundesrechtsanwaltskammer) и Немската адвокатска асоциация (German Lawyers Association).

Програмата се отнася за млади адвокати (**максимум 35 години**), които са активни в областта на гражданското и търговското право. Предпочитат се адвокати, които имат няколко години професионална практика. Много добро владеене на немски език е задължително. Кандидатите трябва да са готови да издържат тест по езика, ако това бъде поискано от Немската Фондация за международно правно сътрудничество.

Програмата не се отнася за адвокати:

* които работят за немски правни кантори или за адвокатски кантори, които са клонове на базирани в Германия адвокатски кантори или действат от името на Немска адвокатска кантора.
* които работят за адвокатски кантори, чиито офиси са в Германия
* които работят за адвокатска кантора, която е партньорски офис на базирана в Германия адвокатска кантора

**Едно място в програмата е определено за български адвокат.**

Разписанието на Програмата е следното:

**23 август 2018 г.** – Пристигане в Кьонигсгвинтер близо до Бон

**27 август – 1 септември 2018 г.** – Уводен семинар в Кьонингвинтер

**3 септември – 26 септември 2018 г.** – сътрудничество в немска адвокатска кантора

**27 септември – 28 септември 2018 г.** – Семинар за оценяване в Кьонингвинтер

**29 септември 2018 г** . – отпътуване

Организаторите покриват следните разноски:

* Храна и настаняване по време на семинарите в Кьонингвинтер;
* Пътнически разноски от Кьонингвинтер до мястото на сътрудничество с кантората и след това обратно до Кьонингвинтер;
* настаняване в мястото на сътрудничество с кантората (в апартамент или къща за гости)
* Здравна застраховка, която покрива лечението на акутни (остри) заболявания по време на престоя;

Пътните разходи до и от Кьонингвинтер в началото и в края на програмата трябва да бъдат поети от участниците.

За цялото време на Програмата се осигурява еднократна стипендия в размер на 550 евро за всеки допуснат до участие кандидат.

Отпусната стипендия не е достатъчна за пребиваването на участниците и те трябва също да си набавят допълнителни средства за лични нужди

Ако по някаква причина от страна на участниците се възпрепятства успешното завършване на програмата, то организаторите си запазват правото да изискват прекратяване на програмата и престоя им и в този случай участниците заплащат сами транспортните си разходи при предварителното отпътуване.

Във връзка с горепосочената програма, Висшият адвокатски съвет ще проведе **изпит по немски език** на кандидатите за участие в Програмата.

**Изпитът ще се проведе на 12.03.2018 г.от 9.30 ч.** в сградата наВисшия адвокатски съвет, гр. София, ул. „Калоян“ № 1-А

За целта е необходимо да ни бъдат изпратени чрез колегията, в която сте вписани, следните документи

* молба
* автобиография на български и немски език
* мотивационно писмо на български и немски език
* документ за владеене на езика от съответния кандидат
* удостоверение от адвокатската колегия, че кандидатът е вписан и към момента упражнява професията в съответната колегия

Документите трябва да бъдат в канцеларията на Висшия адвокатски съвет – гр. София, ул. „Калоян“ № 1-А най-късно **до 12.03.2018 г.**

Затова е задължително да спазите срока, определен от Вашата колегия за получаване в канцеларията на колегията на горепосочените документи, тъй като те трябва да ги препратят във Висшия адвокатски съвет.